Gandia es prepara per a celebrar la tradicional Romeria del Rocío
29 maig 2025

## Gandia es prepara per a celebrar la tradicional Romeria del Rocío29 maig 2025Última actualització: 29 maig 2025

![](../gestion/img/3de1ccc6b178ba039888beecf14116064fddabb1cecf137260be9f01f038085b.jpg)  
  

Gandia es vestirà de festa aquest dissabte 31 de maig amb la celebració de la tradicional Romeria en honor a la Verge del Rocío, organitzada per la Casa d’Andalusia. Aquesta festivitat, que any rere any atrau centenars de participants, combina fe, música, gastronomia i cultura andalusa, i tindrà lloc, com és habitual, al Parc Ausiàs March.

La regidora de Participació Ciutadana, **Liduvina Gil**, ha expressat la seua satisfacció per poder col·laborar novament en aquest esdeveniment:  
“És un plaer donar suport a una festa que cada any enriqueix la nostra ciutat amb les seues activitats, el seu colorit i el seu esperit andalús. Convidem tota la ciutadania a sumar-se i gaudir d’una jornada festiva, plena de tradició i convivència”, ha afirmat.

Després de l’èxit de la recent Fira d’Abril, la Casa d’Andalusia reprén ara una de les seues cites més esperades.

  
**Juan Villarejo**, president de l’entitat, ha detallat el programa d’actes:

*   09:00 h – Concentració a la seu de la Casa d’Andalusia.
    
*   09:45 h – Inici de la Romeria amb la imatge de la Verge del Rocío, tradicionalment portada per dones de la Casa.
    
*   12:30 h – Celebració de la Missa Rociera a la Casa de la Natura, una cerimònia que fusiona litúrgia i art flamenc.
    
*   14:30 h – Dinar popular amb paelles, obert a socis i assistents.
    
*   20:00 h – Inici del Festival de Fi de Curs, amb més de 300 participants damunt l’escenari.
    
*   22:30 h – Sopar de sobaquillo.
    
*   23:30 h – Actuació musical en directe per a tancar la jornada amb festa i ball.
    

Durant tot el dia hi haurà servei de barra i zona de descans, en un entorn agradable i a l’aire lliure, ideal per a gaudir del bon temps.  
Des de l’organització s’anima els veïns, veïnes i visitants a participar activament en aquesta celebració, que reforça els llaços culturals entre comunitats i enriqueix la vida social de Gandia.

[Twittear](https://twitter.com/share)